Դոնալդ Բարտելմ

Դոնալդ Բարտելմ (Բարտելմի, , ), ամերիկացի գրող-պոստմոդեռնիստ, հայտնի իր պատմվածքներով։ Նա նաև աշխատել է Houston Post թերթի լրահաղորդ, եղել է Location թերթի գլխավոր լրահաղորդ, Հյուսթոնի ժամանակակից արվեստի թանգարանի տնօրեն (1961-1962), Fiction ​ամսագրի հիմնադիր։

Կենսագրություն 
Բարտելմը ծնվել է Ֆիլադելֆիայում 1931 թվականին։ Իր հայրը և մայրը ծանոթացել են ուսման ժամանակ՝ Փենսիլվանիայի համալսարանում։ 1933 թվականին, երբ Դոնալդի հայրը ստացավ Հյուսթոնի համալսարանի ճարտարապետության պրոֆեսորի պաշտոնը, իր ամբողջ ընտանիքը տեղափոխվեց Տեխաս։ Ավելի ուշ նա ինքն ընդունվեց Հյուսթոնի համալսարան, որտեղ սովորեց լրագրություն։ 1951-ին, որպես ուսանող, Բարտելմը գրել է իր առաջին հոդվածները Houston Post թերթում։

1953 թվականին նա զորակոչվել է և անցել ծառայության ԱՄՆ բանակում։ Այդ տարվա հուլիսի 27-ին նա տեղափոխվեց Կորեական թերակղզի՝ հրադադարի մասին համաձայնագիրը ստորագրելու օրը, որը, ըստ էության, վերջ տվեց Կորեական պատերազին։ Որոշ ժամանակ Բարտելմը ծառայում էր որպես բանակի թերթի գլխավոր խմբագիր, իսկ աշխատանքն ավարտելուց հետո նա վերադարձավ աշխատանքի Houston Post թերթում և ուսումը շարունակեց համալսարանում՝ սովորելով փիլիսոփայություն։ Նա դասերին հաճախեց մինչև 1957 թվականը, բայց նա երբեք դիպլոմ չստացավ։ Դոնալդը իր ազատ ժամանակի մեծ մասն անցկացնում էր Հյուսթոնի ջազ ակումբներում՝ լսելով ջազ երաժիշտների, ինչպիսիք են Լայոնել Հեմփթոնը և Պեկ Կելլին.:
   
1962 թվականին նա տեղափոխվեց Նյու Յորք, իսկ հաջորդ տարի լույս տեսավ իր առաջին պատմվածքը՝ «L'Lapse»: Բարտելմն իր ստեղծագործական տարիներին գրել է չորս վեպ և հարյուրից ավելի պատմվածք, ինչպես նաև հրատարակել է «Արգելված հաճույքներ» պարոդիաների գիրքը և բազմաթիվ կարճ շարադրություններ և հարցազրույցներ տարբեր թեմաների վերաբերյալ։

Դոնալդ Բարտելը նաև որոշ ժամանակ դասավանդել է Բոստոնի համալսարանում, Բուֆֆալոյի համալսարանում և 1974-1975 թվականներին Սիթի քոլեջում, որտեղ հրավիրվել է որպես արժանի պրոֆեսոր։

Մահացել է քաղցկեղից՝ 1989 թվականին։

Սիրված ստեղծագործություններ

Պատմվածքների ժողովածուներ 
 Վերադարձեք, բժիշկ Կալիգարի (Come Back, Dr. Caligari), 1964
 Չլսված գործեր, անհնարին բաներ (Unspeakable Practices, Unnatural Acts), 1968
 Քաղաքային կյանք (City Life), 1970
 Տխրություն (Sadness), 1972
 Սիրահարները (Amateurs), 1976
 Հիանալի օրեր (Great Days), 1979
 Գիշերային ճանապարհ դեպի շատ հեռավոր քաղաքներ (Overnight to Many Distant Cities), 1983
 Սեմի բառը (Sam's Bar), 1987
 Վաթսուն պատմություններ (Sixty Stories), 1981
 Քառասուն պատմություններ (Forty Stories), 1987
 Թռիչք Ամերիկա. 45 պատմություն (Flying to America: 45 More Stories), 2007

Վեպեր 
 Սպիտակաձյունիկը (Snow White), 1967
 Մահացած հայր (The Dead Father), 1975
 Դրախտ (Paradise), 1986
 Թագավոր (The King), 1990

Այլ 
 «Արգելված հաճույքներ» պարոդիաների գիրք (Guilty Pleasures), 1974

Ծանոթագրություններ

Արտաքին հղումներ 

 Կայք Դոնալդ Բարտելմի մասին 
  Դոնալդ Բարթելմի կենսագրությունը և նրա ստեղծագործությունները 
 Բարտելմի հարցազրույցը Paris Review-ում (1981)
 «Վաթսուն պատմվածքներ» գրքի ակնարկ  Նյու Յորք Թայմս
 Դոնալդ Բարտելմի գործերը Google Books-ում

Ապրիլի 7 ծնունդներ
1931 ծնունդներ
Անձինք այբբենական կարգով
Հուլիսի 23 մահեր
1989 մահեր
Հյուստոն քաղաքում մահացածներ
Գուգենհայմի կրթաթոշակառուներ
Գրողներ այբբենական կարգով
20-րդ դարի ամերիկացի գրողներ
Ամերիկացի լրագրողներ
20-րդ դարի ամերիկացի վիպասաններ
Ամերիկացի տղամարդ վիպասաններ
Ամերիկացի մանկագիրներ
20-րդ դարի ամերիկացի պատմվածքագիրներ
Ամերիկացի փիլիսոփաներ
Քաղցկեղից մահացածներ
Պոստմոդեռնիստ գրողներ